**ÁOK kari hallgatói ösztöndíjak**

#### Pro Facultate Iuventutis Emlékérem és Jutalomdíj

1. A díjat az Általános Orvostudományi Kar Kari Tanácsa kiemelkedő tanulmányi és közéleti tevékenységük alapján ítéli oda az arra érdemes végzős hallgatóknak.
2. A kitüntetésre az ÁOK Tanulmányi Bizottsága tesz javaslatot. A kitüntetés átadására az orvosdoktor avató ünnepségen kerül sor.
3. A kitüntetéssel pénzjutalom jár. Ennek összegéről a dékán dönt.

**Weszprémi István Emlékérem és Jutalomdíj**

(1) A Weszprémi István emlékérem és jutalomdíj odaítélésére minden orvostanhallgató pályázhat, aki

* a Tudományos Diákkörének tagja,
* a TDK-ban legalább két évet eltöltött,
* a tudományos kutatómunkában kimagasló szorgalomról és eredményes tevékenységről tett tanúbizonyságot,
* kutatómunkájáról pályamunkát nyújtott be,
* egyetemi tanulmányaiban kiemelkedő eredményeket ért el.

(2) A TDK-s hallgató a Weszprémi István emlékérem elnyerésére pályázatát június 1-jéig nyújtja be a TDT-hez. A Tudományos Diákköri Tanács (TDT) javaslatát július 1-jéig terjeszti be a dékánhoz. A TDT javaslata alapján a dékán döntése előtt kikéri a Tudományos és Innovációs Bizottság véleményét és hozza meg határozatát.

(3) A díjjal járó emlékérmet az orvosdoktor avató ünnepségen a dékán adja át ünnepélyes keretek között.

(4) A kitüntetéssel pénzjutalom jár. Ennek összegéről a dékán dönt.

#### Ladányi Józsa díj

1. Pályázatot nyújthat be minden orvostanhallgatónő, aki az alábbi feltételeknek megfelel:

* legalább 4,50 tanulmányi eredmény az utolsó két félévben,
* közösségi munkában való aktív részvétel,
* eredményes TDK munka,
* nem részesül Köztársasági Ösztöndíjban.

1. A pályázatot az ÁOK Dékáni Hivatalba kell benyújtani február 15-ig, és csatolni kell az évfolyamfőnök ajánlását.
2. A díj odaítéléséről az ÁOK Tanulmányi Bizottsága javaslata alapján a dékán dönt.
3. A díjat a dékán vagy az oktatási dékánhelyettes adja át ünnepélyes keretek között.
4. A Ladányi Józsa díjjal járó jutalomdíj az ÁOK dékáni keretből fizetendő ki. Összege megegyezik a Köztársasági Ösztöndíj 1 havi összegével.

#### Kenézy Gyula díj

1. Pályázatot nyújthat be minden orvostanhallgató, aki az alábbi feltételeknek megfelel:

* legalább 4,50 tanulmányi eredmény az utolsó két félévben,
* közösségi munkában való aktív részvétel,
* anyagi támogatást indokoló szociális helyzet,
* nem részesül Köztársasági Ösztöndíjban.

1. A pályázatot az ÁOK Dékáni Hivatalba kell benyújtani február 15-ig, és csatolni kell az évfolyamfőnök ajánlását.
2. A díj odaítéléséről az ÁOK Tanulmányi Bizottsága javaslata alapján a dékán dönt.
3. A díjat a dékán vagy az oktatási dékánhelyettes adja át ünnepélyes keretek között.
4. A Kenézy Gyula díjjal járó jutalomdíj az ÁOK dékáni keretből fizetendő ki. Összege megegyezik a Köztársasági Ösztöndíj 1 havi összegével.

#### Dékáni Különdíj

* 1. A Kar a Tudományos Diákköri munka során elért kiemelkedő eredmények elismerése céljából adományozza a díjat.

(2) A díjat a Tudományos Diákköri Konferencia 5 legjobb előadását tartó hallgató kapja.

(3) A díj odaítéléséről a bíráló bizottság javaslata alapján a Tudományos Diákköri Tanács elnöksége dönt.

(4) A díjat a dékán vagy a tudományos dékánhelyettes a TDK Konferencia záró ünnepségén adja át.

(5) A Dékáni Különdíjjal járó jutalomdíj az ÁOK dékáni keretből fizetendő ki. Összege megegyezik a Köztársasági Ösztöndíj 1 havi összegével.

#### Sportösztöndíj

(1) Az Általános Orvostudományi Kar orvostanhallgatók számára kiváló tanulmányi és sportban nyújtott teljesítményük elismeréseként Jó tanuló és jó sportoló díjat adományoz.

(2) Pályázatot nyújthat be minden orvostanhallgató, aki bármely sportegyesület igazolt versenyzője, és az alábbi feltéeleknek megfelel:

Tanulmányi követelmények:

- az előző tanév II. félévi és az aktuális tanév I. félévi átlaga legalább 4,20,

- I. éveseknél az érettségi eredmény és az I. félévi tanulmányi eredmény átlaga legalább 4,50.

Sportbeli követelmények:

- Egyéni sport esetén legalább II. osztályú minősítés,

- Csapatban NBII. vagy magasabb szintű bajnokságban egy naptári év alatt szerepeljen csapata mérkőzéseinek legalább 60 %-án,

- Rendszeres részvétel sportágának edzésein,

- Egyetemista sportolóhoz méltó emberi és közösségi magatartás.

(3) A pályázatot az ÁOK Dékáni Hivatalba kell benyújtani szeptember 15-ig, és csatolni kell a Testnevelési Tanszék, az Egyetemi Sportegyesület és az ÁOK Hallgatói Önkormányzat véleményét.

1. A díj odaítéléséről az ÁOK Tanulmányi Bizottság javaslata alapján a dékán dönt.

(5) A Sportösztöndíjjal járó jutalomdíj az ÁOK dékáni keretből fizetendő ki. Összegéről a dékán dönt.

#### Jó tanuló – Jó sportoló díj

(1) A Kar orvostanhallgatói számára kiváló tanulmányi és sportban nyújtott teljesítményük elismeréseként Sportösztöndíjat adományoz.

(2) Pályázatot nyújthat be minden orvostanhallgató, aki bármely sportegyesület igazolt versenyzője és az alábbi feltételeknek megfelel:

Tanulmányi követelmények:

- Az előző tanév II. félévi és a jelenlegi tanév I. félévi átlaga legalább 4,20

- I. éveseknél az érettségi eredmény és az I. félévi tanulmányi eredmény átlaga legalább 4,50.

Sportbeli követelmények:

- Egyéni sport esetén legalább II. osztályú minősítés

- Csapatban NBII. vagy magasabb szintű bajnokságban egy naptári év alatt szerepeljen csapata mérkőzéseinek legalább 60%-án

- Rendszeres részvétel sportágának edzésein

- Egyetemista sportolóhoz méltó emberi és közösségi magatartás

(3) A pályázatot az ÁOK Dékáni Hivatalba kell benyújtani február 15-ig, és csatolni kell a Testnevelési Tanszéki Csoport, az Egyetemi Sportegyesület és az ÁOK Hallgatói Önkormányzat véleményét.

(4) A díj odaítéléséről az ÁOK Tanulmányi Bizottsága javaslata alapján a dékán dönt.

(5) A díjat a dékán vagy az oktatási dékánhelyettes adja át ünnepélyes keretek között.

(6) A díjjal járó jutalom összege az ÁOK dékáni keretből fizetendő ki, melyről a dékán dönt.